villtur.org - Betingelser for bruk av vårt nettsted
Forsiden
Sunday 23. October 2016

Brukernavn
Passord
Husk meg
Glemt innlogging?
Ikke medlem ennå? Registrer deg
Hovedmeny
Forsiden
Kontakt oss
Gi gavekort
Kart
Artikler
Bli medlem
Om oss
IM Status
Du er ikke innlogget.
Kalender
October 2016
Mo
Tu
We
Th
Fr
Sa
Su
1
2
3
4
5
6
7
8
9
10
11
12
13
14
15
16
17
18
19
20
21
22
23
24
25
26
27
28
29
30
31
Neste turer
There are no upcoming events currently scheduled.
Vis hele kalenderen
Betingelser for bruk av vårt nettsted
Bli medlem først
Registrer deg på nettstedet villtur.org ved å opprette en brukerkonto. For året 2014 er det gratis å bli medlem.
Så snart medlemsansvarlig har sett registreringen din (gjøres manuelt, kan ta opp mot en uke) vil du oppgraderes og få tilgang til alle forumene, medlemsregister og profiler, internt meldingssystem, bildegalleri med mer. Medlemsansvarlig fjerner brukere som ikke ser ut til å være reelle personer. Har din registrering blitt fjernet, registrer deg på nytt og kontakt oss via Kontakt Oss-linken i hovedmenyen øverst til venstre på siden.
Lag en profil
Vi ønsker at alle medlemmer lager en profil med brukernavn (som er ditt vanlige navn evnt. + første bokstav i mellomnavn/etternavn), en tekst som sier litt om hvem du er og aller helst et bilde av deg. Det er praktisk å kunne kjenne igjen nye som skal være med på tur.
Opphør av medlemskap
Medlemskapet i Villtur opphører dersom årskontigent ikke betales innen en frist gitt av styret (for året 2014 er årskontigenten satt til 0 kroner). Ved opphør av medlemskap slettes personlig informasjon i profilen, slik at andre medlemmer ikke lenger har tilgang til denne. Brukernavnet frigis også slik at det kan registreres på nytt. Foruminnlegg og andre bidrag postet av brukeren vil fremstå som postet av "slettet bruker", slik at brukernavnet forblir unikt. Unntaket er artikler; forfatterens navn blir stående med mindre vedkommende ønsker artikkelen fjernet.
Regler for innhold
Forumet på villtur er et forum for alle medlemmer. Vi ønsker stor takhøyde, men bilder og innlegg som omhandler tema som kan mistenkes å bryte med norsk lov, blir slettet. Det samme gjelder innhold som oppleves støtende. Hva som kommer inn under dette, avgjøres av moderatorer og administrator. Dersom du oppdager noe før oss som kan oppfattes som støtende, vennligst ta kontakt med en administrator ved hjelp av Kontakt Oss skjema.
Du er selv ansvarlig for innholdet i det du skriver. Vi ønsker oss en hyggelig tone og stor romslighet. Vis respekt både her inne og på tur. Personangrep eller innlegg med nedsettende eller krenkende kommentarer mot andre tolereres ikke. Det er heller ikke tillatt å spre rykter eller trakassere andre gjennom forumet. Det er viktig at du er saklig og høflig når du argumenterer for noe. Du har lov å gjøre uttrykk for dine meninger, men tråder/poster åpenbart ment for å provosere eller støte andre stenges eller slettes.
Når du skal poste i forum
Bruk riktig Forum. Har du lagt ut innlegg i feil forum eller tråd vil administratorer/moderatorer hjelpe deg med å flytte det til riktig plass eller slette det. Moderatorer vil fritt kunne flytte innlegg dit de synes de passer best og slette dobbeltposter. Du kan selv redigere et innlegg du har skrevet.
Å legge ut bilder
Man kan fritt legge ut egne bilder, så lenge de ikke bryter med reglene for innhold. Vi ønsker å ha et stort og omfangsrikt galleri hvor medlemmene kan mimre over turer og ta ut egne kopier til sitt private album. Vi oppfordrer alle til å bidra til dette. Vis likevel hensyn og ikke legg ut bilder som skjemmer andre. Spør vedkommende ved tvil. Vær også kritisk til hvor mange bilder du legger ut av samme motiv. Bilder tar plass på server og det tar tid å se gjennom for de andre brukerne. Medlemmer som ønsker å få slettet bilder av seg selv skal få gjennomslag for dette. Til sist minner vi om internasjonale copyright-lover og god folkeskikk - ikke publisér andres bilder uten tillatelse.
Linker
Det er ikke tillatt å linke til nettsteder som bryter med norsk lov. Man kan fritt linke til, skrive om andre nettsteder, butikker og forum. Eiere og medlemmer av andre forum kan linke til dette nettstedet, men kan ikke aktivt drive fisking av medlemmer på villtur.org, heller ikke via privat melding (IM).
Kjøp, salg og reklame
Markedsplassen-forumet er for privatpersoner. Det er fint med gjenbruk og har du noe friluftsrelatert andre medlemmer kan ha glede av så legg det gjerne ut for salg. Villtur.org er ikke ansvarlig for handel som foregår på forumet, det blir en sak mellom kjøper og selger. Vi vil imidlertid gjerne ha beskjed om en handel ikke går riktig for seg, og kan reagere overfor medlemmer det kommer mange reaksjoner på. I slike tilfeller kan vi frata et medlem retten til å bruke kjøpe-selge forumet.
Administratorer/ Moderatorer
Nettsiden villtur.org drives av medlemmer på hobbybasis som har begrenset med tid til å jobbe med dette. Moderatorene hjelper til med å holde orden mens det er medlemmene selv som gjør dette til et hyggelig sted å være. Vi prøver å ha stor takhøyde her på forumet, men hvis en tråd utvikler seg i negativ retning, kan vi se oss nødt til å redigere eller slette enkelte innlegg, i verste fall hele tråden. Hvis administrator/moderator ber om at en diskusjon legges død, ber vi om at dette respekteres. Det er ikke alltid enkelt å vurdere hvorvidt en skal slette et innlegg, og vi ber om forståelse for at vi noen ganger kan ta en feil avgjørelse. Slike beslutninger vil ikke være tema for diskusjon i forum. Skriv heller en begrunnet klage som rettes til styret i Villtur.
Brudd på retningslinjene
Gjentatte brudd på retningslinjene vil medføre skriftlig advarsel. Hvis ikke advarselen tas til følge, vil det få konsekvenser. Det kan være tap av retten til å publisere innlegg/bilder i enkelte forum eller stenging av konto. Slike tilfeller vil bli drøftet hos styret. Alvorlige saker kan medføre ekskludering fra foreningen. Eksklusjon kan klages inn for årsmøtet.
Brudd på norsk lov
Klare brudd på norsk lov vil medføre utestengelse fra nettstedet og foreningen. Administratorer kan stenge en konto ved mistanke, og vil sende en redegjørelse for dette til medlemmet.
Endring av betingelsene
Styret i Villtur vil kunne vedta å endre disse betingelsene. Endringer vil kunne skje uten foregående varsel, men vil alltid bli behørig annonsert på nettstedet.
Sist oppdatert ( Thursday 06. February 2014 )
[ Tilbake ]
© 2016 villtur.org. Betingelser for bruk
Joomla! is Free Software released under the GNU/GPL License.
Design by Mamboteam.com!